বিশ্ববাজারে জ্বালানি তেলের দাম কমার কারণে বাংলাদেশেও সব ধরনের জ্বালানির দাম কমানোর আনুষ্ঠানিক প্রজ্ঞাপন জারি করলো সরকার। তবে সরকার তেলের দাম কমানোর অনানুষ্ঠানিক ঘোষণা দেয়ার পর থেকেই এ খাতের ব্যবসায়ীরা নানা ফোরামে বলে আসছেন, বাসভাড়া কেবল তেলের দামের কারণে বাড়ে না। এর সঙ্গে আরো অনেক কিছু যুক্ত আছে। সেগুলোর দাম তো কমছে না। যদিও ১৯৯০ সাল থেকে যতবার তেলের দাম বাড়ানো হয়েছে, ততবারই বাসভাড়া বেড়েছে। তখন অন্য কোনো কিছুর দাম কমা বা বাড়ার হিসাব করা হয়নি।